SARLNUUS SONDAG 8 JUNIE 2008 


U luister na ZS6SRL die amptelike radiostasie van die Suid-Afrikaanse Radioliga, 
die nasionale vereniging vir amateurradio in Suid-Afrika, met `n nuusbulletin 
wat elke Sondag om 08:15 SAT in Afrikaans en om 08:30 SAT in Engels uitgesaai 
word. Om na oudio via die web, of d.m.v. Echolink deur ZSGFCS te luister, 
besoek www.sarl.org.za, klik op ARMI en volg die koppelings soos aangedui. 


Oudio is ook beskikbaar via die web www.sarl.org.za, klik op ARMI en volg die 
koppelings soos aangedui. Vir oudio via Echolink koppel met ZSOJPL-R. 


Hierdie, en vorige bulletins, kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser vanoggend is (Naam en Roepsein), vanuit Pretoria met herleidings 
op 28,325, 14,235, 10,130, 7,066 en 3,695 MHz ESB asook, 51,400, 438,825 en 1 
297 MHz FM in die Pretoriagebied. (Ander nuuslesers verander soos toepaslik). 


In die nuus vandag; 

HET U N VRAAG OOR AMATEURRADIO - VRA DIE SARL ELMER 
SARL GAAN OPENBARE VERHOOR OOR KLT BYWOON 

SARL JEUGNAELLOOP 16 JUNIE 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


HET U N VRAAG OOR AMATEURRADIO - VRA DIE SARL ELMER 


Die SARL Elmer is terug in die persoon van Fred Scheepers, ZS1FCS. As u n 
vraag het oor amateurradio, of dit nou oor regulatories, DX-werk of tegnies is, 
stuur dit aan elmer@sarl.org.za. Fred sal die nodige navorsing doen om jou die 
regte antwoord te kry. 


Dalk wonder u waar die term “Elmer” vandaan kom? “Elmer” was die eerte keer 
gebruik om iemand wat persoonlike leiding en bystand verleen aan voornemende 
amateurs te beskryf in die rubriek “How s DX” deur Rod Newkirk, W9BRD, 
in die Maart 1971 uitgawe van die @ST tydskrif. Newkirk het hulle “the un- 
sung fathers of Amateur Radio” genoem. Alhowel hy sekerlik nie `n nuwe term 
wou “uitvind” nie, het hy “Elmer” so in sy rubriek aan die amateurradiowereld 
voorgestel: “Too freguently one hears a sad story in this little nutshell: “Oh, 1 
almost got a ticket, too, but Elmer, W9XYZ, moved away and 1 kind of lost 
interest”. 


Soos u kan sien is die term nie baie oud nie. Voordat die term in omloop gekom 
het, wat was die mense wat ons gelei en bemoedig het genoem? Onderwyser, 
mentor, studieleier, gids, of net helper? 


SARL GAAN OPENBARE VERHOOR OOR KLT BYWOON 


OKOSA het kennis gegee dat hulle n openbare verhoor gaan hou oor die 
voorgestelde regulasies aangaande tegniese standaarde vir kraglyntelekomu- 
nikasie wat op 7 Februarie 2008 gepubliseer is. Die verhoor sal op 18 en 19 
Junie 2008 gehou word. Beide die SARL en HAMNET sal op die eerste dag 
teenwoordig wees. 


Na die publikasie van die voorgestelde regulasies in die Staastkoerant het 
die SARL en HAMNET beswaar aangeteken teen sekere aspekte van die 
voorgestelde regulasies. Die hoofbesware is die afwesigheid van verpligte 
uitkeping van die amateurfrekwensies, limiete wat te laag is vir voldoende 
beskerming en die dispuutoplossingsproses. Die voorgestelde regulasies sowel 
as die SARL en HAMNET se besware is op www.sarl.org.za beskikbaar, klik 
op PLC/BPL. 


SARL-JEUGNAELLOOP 16 JUNIE 


Het u reelings getref om jongmense in u area te laat deelneem aan die SARL- 
jeugnaelloop? U kan die besonderhede op www.sarl.org.za kry, klik op “activi- 
ties” en kies dan “youth activity”. Volledige besonderhede en n bedryfsriglyn 
is op die web geplaas. Elke deelnemer onder 25 sal n sertifikaat ontvang en sal 
deelneem aan n loting vir opwindende pryse. 


Om die promosie van amateurradio onder die jeug te vergemaklik en om 
praktiese deelname aan te moedig het die SARL se President Rassie Erasmus, 
ZS1YT, gesê dat alle stasies wat ongelisensieerde jeug onder 25 aan die 
naelloopkompetisie laat deelneem, as opvoedkundige stasies beskou sal word. 
Hierdie stasies moet, egter die jeugdiges help om hulle logs vir die kompetisie in 
te stuur. 


Indien u egter meer gereeld na die jeug wil uitreik is dit noodsaaklik om te reg- 
istreer as n opvoedkundige stasie. Vorms is op die web beskikbaar en registrasie 
is vir een jaar geldig. 

INTEGNET OP 22 JUNIE FOKUS OP SETI 

Die volgende integnet vind op 22 Junie om 19:30 plaas. Die gasspreker is die 
President van die SETL-liga, Dr Paul Shuch. Hy sal die konsep “We know we 


are not alone” - the search for extraterrestrial intelligence” verken. Maak n 
nota van die datum 22 Junie om 19:30, jy wil dit nie misloop nie. 


OSL-BURO BENODIG MEER VRYWILLIGERS 


Ons was laasweek ernstig met ons oproep om vrywilligers om te help met die 
sortering en pos van @SL-kaarte. Bel Francois Botha op 012 679 5260 om u 
dienste aan te bied. 


PORT ELIZABETH RTA WAS N TREFFER 


Die SARL se Radiotegnologie-in-Aksie-Simposium wat verlede Saterdag in Port 
Elizabeth gehou was, het deelname deur n rekord aantal deelnemers ontlok. 
Meer as 70 radioamateurs en entoesiaste het die geleentheid bygewoon in die 


ouditorium van die Department van Elektriese Ingenieurswese van die Nelson 
Mandela Metropolitaanse Universiteit. 


Die debat, gelei deur Vise-President, Dennis Green, ZS4BS, het entoesiastiese 
deelname van die bywoners gelok. Die oorwegende resultaat was dat meer 
boustelle benodig word om amateurradio prakties te bevorder en om jongmense 
te lok om iets elektronies te bou waarop hulle trots kan wees. Daar was n 
oproep gerig aan die die SARL vir n databasis van projekte wat vanaf klubs 
beskikbaar is en om klubs aan te moedig om projekte met ander klubs te deel. 


Al1 die aanbiedinge was goed ontvang. Daar was veral belangstelling in die 
spreispektrumdemonstrasie en die aanbieding deur John Willescroft, ZS6GEF. 
John het die vergadering vertel dat hy volgende jaar terug sal wees met n 
demonstrasie oor hoe om n spreispektrumsendontvanger te bou. Hy het gesê dat 
hy twee sendontvangers in die ouditorium sal hê om dooie werking en voordele 
van spreispektrum te demonstreer. 


Die hoofbywoningsprys, n Yaesu handstel, geskenk deur HRO-SA is deur Hen- 
ning Kriel, ZR2HRL, gewen. 


KOMPETISIENUUS 
SARL 80 METER @SO-GESELLIGHEID 


Die uitslae van die eerste been gehou op Donderdag 3 April is bekend gemaak. 
Meer as 50 operateurs het deelgeneem, maar slegs 5 logs is ontvang. Die uitslae 
is as volg: 


1ste Jan Botha, ZS4JAN, 680 punte; 2de Ruaan Schoeman, ZS6RMS, 530 punte; 
3de Angeline v/d Merwe, ZUAAN, 470 punte; 3de Philip Esterhuizen, ZU4PE, 
470 punte; 4de Oosrand ARK, ZSGERB, 195 punte. 


SARL 160 METER @SO-GESELLIGHEID 


Hierdie is `n aktiwiteit om kontakte op die 160 meterband tussen radioamateurs 
in Suider-Afrikaanse lande te bevorder en ook om radioamateurs aan te moedig 
om aansoek te doen vir die SARL se Topbandtoekenning. Die geselligheid vind 
plaas vanaf 18:00 SAT op Woensdag 18 Junie 2008 tot 06:00 SAT op Maandag 
23 Junie 2008, met GG-werking tussen 1 810 en 1 838 kHz en foon werking 
tussen 1 842 en 1 850 kHz. 'n RS(T)-verslag en reeksnommer word uitgeruil. 


Volledige besonderhede is beskikbaar in die SARL-kompetisieboek asook in hi- 
erdie week se HF Happenings 306. Logstate moet teen 8 Julie per e-pos versend 
word aan hfcontests@netactive.co.za of per gewone pos aan Die Kompetsiekomi- 
tee, Posbus 12104, Brandhof, 9324. 


KLUBNUUS 


Die Kempton Park Amateurradio Tegniese Vereniging (KARTS) gaan `n klas 
A RAFE-lesse aanbied vir die Oktobereksamen en benodig nog kandidate. Stuur 
asb u besonderhede aan die committee@karts.zar.cc. 


SASOLBURG RADIOKLUB JEUGDAGAKTIWITEITE 


Die Sasolburg Radioklub gaan op Maandag 16 Junie 'n praktiese amateurra- 
diodemonstrasie by die Tharina-winkelsentrum in Vaalpark aanbied. 


Hulle wag graag inroepe vanaf mede-amateurs in op die Sasolburg 145,600 MHZz- 
herhaler, asook op 40 meter ESB en gelykgolf. 


Hulle nooi elkeen uit om aan die beplande naelloop deel te neem - ondersteun 
hulle asseblief op die lug sowel as by hulle uitstalling. 


HEF VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak die 
komende week baie laag gaan wees. Die geomagnetiese veld sal oor die algemeen 
stil wees behalwe gedurende 15 tot 20 Junie wanneer onrustige vlakke verwag 
word. Die voorspelde effektiewe sonvlektelling sal gedurende die komende week 
minder as 5 wees. Die verwagte DX-toestande is goed vir die Noordelike rigtings 
maar vrotterig vir die hoofsaaklik Noord-Westelike paaie. 


20 m is die beste keuse vir DX met moontlike flou 20) m-openinge vanaf 15:00 SAT 
na Indie. Kontakte met Australië is moontlik gedurende agt tot tien gedurende 
die oggende. Vanaf ongeveer 17:00 is daar moontlike 20 m-openinge na Europa. 


Kontakte met die VSA gaan baie uitdagend wees. 


10 MHG lyk laatmiddag en na sonsonder bruikbaar vir die morsekode- en digitale 
entoesiaste. 


Plaaslike toestande gaan gedurende die dag op 40 m goed wees. 80 m behoort 
gedurende die oggende en laat middag goeie resultate oor die korter afstande te 
lewer. 30 m behoort gedurende die middel van die dag baie bruikbaar oor die 
langer afstande te wees. 

Saans is 80 m die beste keuse. Dit is nou as die donderstorms en staties vir jou 


'n kans gaan gee. Nie te lank van nou af nie gaan 160 m weer baie bruikbaar 
wees. 


Onthou dat hierdie net `n voorspelling is en dat HF jou steeds kan verras. Skakel 
jou stel aan,luister en roep ook C@ om seker te maak dat jy deel van die op- 
winding is. 

Besoek gerus www.spaceweather.co.za vir meer inligting. 


DAGBOEK VAN GEBEURE 


16 Junie - Jeugdagnaelloop: 18 tot 23 Junie - SARL Top Band @SO-geselligheid; 
22 Junie lTntegnet aangaande SET. 


SARL nuus nooi klubs en individue uit om nuusberigte wat vir radioamateurs en 
kortgolf luisteraars van belang is in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp nie later nie as 
die Donderdag wat die bulletindatum voorafgaan. 


Die SARL nooi u ook om na die program Amateur Radio Mirror International, 
wat om 10:00 SAT op 145,750 MHZ in die Pretoriagebied met herleidings op 7 
(082, 7 205 en 17 590 kHrz, te luister. Vir oudiostrome en Echolink deur ZS6FCS, 
besoek www.sarl.org.za, klik op ARMI en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Roger, ZR3RG, saamgestel is. 


'n Voorspoedige week word aan almal toegewens, 738. 


/EX 


